## Medi Ambient i Interior estudien noves vies de col·laboració per a millorar la gestió en prevenció i extinció d’incendis

*** Les direccions generals de Prevenció d’Incendis Forestals i Emergències i Extinció d’Incendis es reunixen per a analitzar el Programa de vigilància preventiva i actualitzar diferents plans
* El secretari autonòmic de Medi Ambient destaca el treball conjunt amb les institucions municipals per a subvencionar diferents actuacions**

La Conselleria de Medi Ambient, Infraestructures i Territori i la Conselleria de Justícia i Interior estudien noves vies de col·laboració per a millorar la gestió en prevenció i extinció d’incendis forestals.

Dirigents dels diferents departaments s’han reunit este dimarts en una trobada encapçalada pel secretari autonòmic de Medi Ambient, Raúl Mérida, en què també han participat la directora general de Prevenció d’Incendis Forestals, Rosa María Touris, i el director general d’Emergències i Extinció d’Incendis, Alberto Javier Martín.

Durant la trobada s’ha analitzat el nou programa de vigilància preventiva i s’ha acordat que es mantindran diferents reunions tècniques per a desplegar-lo. D’altra banda, també s’ha acordat treballar per a actualitzar el Pla de risc d’incendis forestals i aprofundir en la coordinació per a qüestions de comunicació o dades.

En este sentit, el secretari autonòmic de Medi Ambient ha destacat “el treball de les dos direccions generals perquè hi haja la màxima coordinació per a lluitar contra l’amenaça dels incendis forestals en un context marcat pel canvi climàtic”.

De la mateixa manera, ha assegurat que este treball conjunt també arriba als ajuntaments amb mesures com la subvenció d’actuacions en prevenció d’incendis i gestió forestal, que este exercici compten amb un pressupost de 7,9 milions d’euros.

Fecha: 03/09/2024